কবে দেশে ফিরবেন পূর্ণম, দেখুন বড় আপডেট

ওয়েবডেস্ক: কবে দেশে ফিরবেন বিএসএফ জওয়ান পূর্ণমকুমার সাউ (BSF jawan Purnam Kumar Shaw) । প্রায় ২০ দিন পার হয়ে গেছে, এখনও স্বামীর কোনও খোঁজ নেই স্ত্রী রজনীর (Rajani) কাছে। যুদ্ধ বিরতিতে (ceasefire) সাময়িক স্বস্তির আশা দেখেছিলেন রজনী সাউ। স্বামী চিন্তায় অপেক্ষার প্রহর গুণছেন হুগলির রিষড়ার সাউ পরিবার। স্বামী পাকিস্তানের সেনার হাতে বন্দি হওয়ার পর থেকেই বিএসএফ জওয়ানরা রিষড়া বাড়িতে এসে দেখা করে গেছেন। ৬ মাসের অন্তসঃত্ত্বা স্বামীর কর্মস্থল পাঠানকোটে গিয়েছিলেন রজনী । কিন্তু শুধু আশ্বাস নিয়েই তাঁকে ফিরে আসতে হয়।

রজনী জানিয়েছেন, বহু রাজনৈতিক নেতাই তার সঙ্গে দেখা করতে এসেছিলেন তবে দুদেশের যুদ্ধ পরিস্থিতির কারণে তাঁকে সেইভাবে কেউ আশ্বস্ত করতে পারেনি। এবার রজনী চান মুখ্যমন্ত্রী মমতা বন্দ্যোপাধ্য়ায়ের (Cm Mamta Banerjee) সঙ্গে দেখা করতে।

আরও পড়ুন: যুদ্ধ পরিস্থিতিতে বিরাট নির্দেশ নবান্নের

পূর্ণমকে দেশে ফেরাতে মরিয়া শ্রীরামপুরের তৃণমূল সাংসদ কল্যাণ বন্দ্যোপাধ্য়ায় ৷ সামাজিক মাধ্যমে পোস্টের পাশাপাশি সাংবাদিক সম্মেলন কল্যাণ বন্দ্যোপাধ্য়ায় জানিয়েছেন, তিনি প্রধানমন্ত্রীর দফতরেও কথা বলেছেন। মুখ্যমন্ত্রীর সঙ্গে দেখা করার ব্যবস্থা করে দিতে, তার কাছে আর্জি জানিয়েছেন রজনী।

উল্লেখ্য, গত ২৩ এপ্রিল পঞ্জাবের ফিরোজপুর বর্ডারে পাক রেঞ্জার্সের হাতে আটক হন রিষড়ার বাসিন্দা বিএসএফ জওয়ান পূর্ণমকুমার সাউ। পূর্ণম ২৪ নম্বর ব্যাটেলিয়নের বিএসএফ জওয়ান। শারীরিক ক্লান্তির কারণে তিনি ভুলবশত পাক সীমানায় ঢুকে পড়েন। সেই কারণে পাক রেঞ্জার্স তাঁকে আটক করে। পাকিস্তানের পক্ষ থেকে এখনও বিএসএফ জওয়ান পূর্ণম কুমার সাউয়ের কোনও মুক্তির খবর মেলেনি। তাঁর মুক্তির জন্য একাধিকবার ফ্ল্যাগ মিটিং হয়েছে। কিন্তু এখনও কোনও আশার খবর পাওয়া যায়নি, শুধু ভরসা ছাড়া।

দেখুন ভিডিও-